2026 жылғы 3-тоқсанда көрсетілетін мемлекеттік қызметтердің сапасына ішкі бақылау жүргізу жөніндегі есепке талдамалық анықтама
Есірткі қылмысына қарсы іс-қимыл комитеті есірткі құралдарының, психотроптық заттар мен прекурсорлардың айналымы саласында үш мемлекеттік қызметті орталықтандырылған түрде көрсетеді:
· есірткі құралдарының, психотроптық заттардың және прекурсорлардың айналымына байланысты қызмет түрлеріне лицензия беру (сақтау, пайдалану, сатып алу және басқа да қызмет түрлері);
· құрамында есірткі құралдары, психотроптық заттар мен прекурсорлар бар тауарларды экспорттауға және импорттауға лицензия беру (ЕЭК құрамына кірмейтін үшінші елдермен сауда жасау кезінде);
· есірткі құралдарын, психотроптық заттар мен прекурсорларды әкелуге, әкетуге және транзитіне рұқсат беру (ЕЭК елдері арасында сауда жасау кезінде).
Барлық мемлекеттік қызметтер толық автоматтандырылған және «Е-лицензиялау» МДҚ ақпараттық жүйесі арқылы электрондық форматта көрсетіледі. 
Ағымдағы жылдың 3-тоқсанында электрондық форматта 195 мемлекеттік қызмет көрсетілді, оның ішінде:
· қызмет түрлеріне 50 лицензия және лицензияларға қосымшалар берілді;
· экспорттауға және импорттауға 110 лицензия берілді;
· бақылаудағы заттарды әкелуге және әкетуге 35 рұқсат берілді.
Құжаттардың толық ұсынылмауына байланысты мемлекеттік қызметтерді көрсетуден 304 негізді бас тарту рәсімделді. Бұл ретте лицензия алу үшін қайта жүгіну мүмкіндігі сақталады.
Мемлекеттік қызметтерді көрсету саласында Қазақстан Республикасы заңнамасының бұзылуына және қызмет көрсету мерзімдерінің өтіп кетуіне жол берілген жоқ.

